**Title:** SIN   
**Author:** adiana   
**Couple:** Kangin x Kyuhyun | Jungsu x Kyuhyun   
**Rating:** เท่าไหร่ดีล่ะ?   
**Genre:** Dark   
**Status:** ตอนเดียวก็เกินพอ   
  
คุณเคยรักใครไหม?  
  
รัก...ที่เพียงแค่สบตา กระแสไฟฟ้าแล่นพล่านผ่านเส้นประสาทจนสติเลือนราง ไม่มีความยั้งคิด ไม่เป็นตัวของตัวเอง  
  
  
ผม..รักคยูฮยอน...  
  
รัก...ที่เพียงแค่สบตา กระแสไฟฟ้าแล่นพล่านผ่านเส้นประสาทจนสติเลือนราง ไม่มีความยั้งคิด ไม่เป็นตัวของตัวเอง ภาพที่เห็นเป็นดั่งเมฆหมอก สองเท้าเหมือนไม่ได้แตะพื้น ผมถูกดวงตาสีดำสนิทคู่นั้นดึงดูดให้ดิ่งลึกลงไป ไม่อาจห้ามตัวเองได้  
  
  
**ผมจูบคยูฮยอน**...ริมฝีปากของเขานุ่ม หอมหวานราวลูกเชอรี่สดฉ่ำ เรียวลิ้นที่แลบเลียกันและกันฉ่ำชื่นราวกับได้กลืนกินน้ำทิพย์ฉ่ำใจ กลีบเนื้ออ่อนบางสีจัดดึงดูดให้ผมดูดดึงเนื้ออ่อนๆนั่นซ้ำแล้วซ้ำอีก รสจูบหวานหอมอร่อยลิ้น ยิ่งกินก็ยิ่งอยาก  
  
**ผมกอดคยูฮยอน**...ผิวกายของเขาขาวเนียน ไม่อยากเชื่อเลย ผิวผู้ชาย ยิ่งโลมลูบ ยิ่งลากไล้ ผิวสัมผัสยิ่งลื่นเนียนมือเสียยิ่งกว่าแพรไหม ความร้อนจากภายใน...และ...ความร้อนที่ผมกระตุ้นเร้า ทำให้ผิวขาวกลายเป็นสีเรื่อ กลิ่นเหงื่ออวลอายหอมจางผสมกลิ่นบริสุทธิ์ของผิวเนื้อ แทรกลึกลงไปถึงใต้จิตสำนึก หอม...จนแทบจะลืมหายใจ  
  
**ผมเป็นหนึ่งเดียวกับคยูฮยอน**...ปวดเกร็งจนแทบทานทนไม่ไหว ปวดจนไม่อาจหักห้ามตนเองได้ มือผมสั่นเทายามที่กางขาขาวสองข้างแยกออกจากกัน ประตูแห่งราคะลอยเด่นอยู่เบื้องหน้า เปิดรอให้ผมดิ่งลึกลงไป...ดิ่งไปให้ถึงจุดหมาย แม้ว่าช่วงเวลาที่พยายามเบียดแทรกเข้าไปนั้น ประตูจะบีบรัดแน่นจนเรารู้สึกเจ็บทั้งคู่ก็ตาม คยูฮยอนกดเล็บจิกท่อนแขนผม สีหน้าเขาเจ็บปวดทรมาน ทว่าเสียงหวานครางผะแผ่วสุขสม เร่งเร้าให้ผมเร่งรีบกระตุ้นตัวเองให้หนักหน่วง  
  
**ผมรักคยูฮยอน**...เราดื่มด่ำความสุขด้วยกันอีกครั้ง...อีกครั้ง...  
  
  
คุณรู้ไหม?  
  
บาปของมนุษย์มีเจ็ดประการ  
  
**โกรธ โลภ ตะกละ ริษยา เกียจคร้าน เย่อหยิ่ง ปรารถนา**  
  
ผมกำลังทำบาป  
  
เพราะผมปรารถนา...  
  
คยูฮยอนมีเจ้าของแล้ว  
  
  
ในนาทีที่ความสุขของเราพุ่งขึ้นถึงขีดสุดอีกครา กำแพงเนื้ออ่อนนุ่มภายในบีบรัดผมครั้งแล้วครั้งเล่าจนไม่อาจดึงรั้งตนเองเอาไว้ได้ ผมกับคยูฮยอนกอดรัดกันแน่น และแล้วความปรารถนาที่อัดลึกอยู่ภายในก็ระเบิดทะลักออกมา  
  
พร้อมกับที่ยองอุนก้าวเข้ามาในห้อง มองเราด้วยสายตาตื่นตะลึง  
  
คยูฮยอนนิ่งไปเหมือนช็อก แม้ยองอุนจะไม่พูดว่าอะไรเขาสักคำเลยก็ตาม  
  
คืนนั้น คยูฮยอนถูกส่งเข้าโรงพยาบาล เพราะกลืนยานอนหลับจนหมดขวด โชคดีที่ยองอุนรู้ตัวเร็ว และส่งตัวคยูฮยอนให้หมอล้างท้องทัน  
  
  
หลังจากที่ตื่นขึ้นมา คยูฮยอนร้องไห้เหมือนคนบ้า เขาพร่ำบอกซ้ำๆว่า "ขอโทษ...ผมขอโทษ ผมรักพี่ทั้งสองคน ผมเลือกใครคนเดียวไม่ได้ ผมขอโทษ..."  
  
ยองอุนร้องไห้อยู่ข้างเตียงคยูฮยอน ส่วนผมยืนห่างออกมา...ทว่าแตกสลายไม่ต่างจากเขา  
  
  
**ผมรักคยูฮยอน  
  
ยองอุนรักคยูฮยอน  
  
คยูฮยอนรักพวกเราทั้งสองคน...**  
  
  
"มาอยู่ด้วยกันไหม? อยู่ด้วยกันสามคน ผม คยูฮยอน และคุณ"  
  
ยองอุนเอ่ยข้อเสนอของเขาในวันรุ่งขึ้น หลังจากที่เขาหยุดร้องไห้แล้ว  
  
บาปที่มีชื่อว่าความปรารถนาผลักดันให้ผมตอบตกลง  
  
- - -  
  
ไม่น่าเชื่อ ชีวิตคู่อันแปลกประหลาดของเราสามคนดำเนินไปได้อย่างราบรื่น ผมย้ายข้าวของเข้ามาอยู่ในบ้านของยองอุน เขาทำงานเกี่ยวกับธุรกิจก่อสร้าง ทำให้กลับบ้านไม่เป็นเวลา หรือบางครั้งก็ต้องไปทำงานต่างเมืองครั้งละหลายๆวัน ส่วนผมทำงานแปลเอกสาร จึงอยู่ติดบ้านคอยเป็นเพื่อนคยูฮยอนที่ทำธุรกิจผ่านอินเตอร์เน็ตได้  
  
กลางวัน เราสามคนเป็นครอบครัวเดียวกัน อยู่ร่วมบ้านเดียวกัน กินข้าวด้วยกัน พูดคุยกันเหมือนเพื่อน  
  
กลางคืน ผมกับยองอุนต้องรอ...รอว่าคยูฮยอนจะเลือกอยู่กับใคร  
  
คืนที่คยูฮยอนเลือกผม ผมจะได้กอดคนที่ผมรัก จูบเขา และทำทุกอย่างตามที่ความปรารถนาเรียกร้อง  
  
คืนที่คยูฮยอนเลือกยองอุน ผมจะนอนนิ่งในขดผ้าห่ม หลับตา สะกดกลั้นความโกรธและริษยายามที่ยินเสียงครวญครางแผ่ข้ามห้องมา  
  
  
เชื่อว่า...ยองอุนก็คงรู้สึกเหมือนผม  
  
  
ภายใต้ความสัมพันธ์ฉันเพื่อน คยูฮยอนไม่เคยรู้เลยว่าผมกับยองอุนไม่เคยมองหน้ากันตรงๆ และไม่เคยพูดจากันในเวลาที่คยูฮยอนไม่อยู่ด้วย  
  
เพื่อน...เป็นเพียงภาพลวงตา  
  
แท้จริงคือศัตรูหัวใจที่คิดจะกำจัดอีกฝ่ายทิ้งอยู่ตลอดเวลา ติดที่คยูฮยอนเท่านั้น  
  
- - -  
  
"เย็นนี้อยากกินแกงกะหรี่ พี่จองซูทำแกงกะหรี่เป็นมั้ย?" อยู่ๆ คยูฮยอนก็เอ่ยขึ้นมาตอนที่พวกเรานั่งกินมื้อเช้าด้วยกัน อาหารแทบทุกมื้อในบ้านเป็นหน้าที่ของผม เพราะยองอุนไม่ว่างทำครัว ส่วนคยูฮยอน...ควรให้เขาอยู่ห่างจากครัวมากที่สุดเพื่อความปลอดภัยในชีวิตและทรัพย์สิน ฉะนั้นเวลาที่อยากกินอะไร คยูฮยอนจะบอกผม ถึงผมจะทำเมนูนั้นๆไม่ได้ ผมก็จะไปควานหาสูตรมาทำให้กินจนได้  
  
"เป็น เอาแกงอะไรดีล่ะฒ หมู...ไก่...เนื้อ...หรือผักอย่างเดียว?" ผมถาม  
  
"พี่ยองอุนอยากกินอะไรล่ะ?" คยูฮยอนหันไปถามอีกคน  
  
"อะไรก็ได้ แล้วแต่นายเถอะ" ยองอุนว่า สมกับเป็นเขาจริงๆ ระยะเวลาร่วมเดือนที่ผมได้รู้จักเขา ผมยังไม่เคยเห็นเขาขัดใจคยูฮยอนสักครั้ง และเพราะตามใจทุกเรื่องนี่ล่ะที่ทำให้ผมเข้ามาอยู่ร่วมบ้านด้วย  
  
"แล้วพี่จองซูล่ะ?" ถามยองอุนแล้วก็ต้องถามผมเช่นกัน คยูฮยอนไม่เคยละเลยความรู้สึกของผมกับยองอุน ไม่เคยทำให้อีกคนรู้สึกว่าตนด้อยกว่า ยกเว้น...ตอนกลางคืน...  
  
"แล้วแต่นายสิ" ผมยิ้ม ว่าแต่ยองอุน ผมเองก็ช่างตามใจเขาเหมือนกัน  
  
"งั้นเอาแกงกะหรี่ผัก ราดหมูทอด หุงข้าวใส่นมด้วยนะ" ปากสีสดแย้มยิ้มกว้างขวาง ดวงตาเป็นประกายวิบวับ ของกินทำให้คยูฮยอนอารมณ์ดีได้เสมอ  
  
"เดี๋ยวสายหน่อยไปจ่ายตลาดกัน ว่าจะไปซื้อของเข้าบ้านพอดี"  
  
คนรักของผมกับยองอุนร้องเย้ แล้วก็ร่ายรายการขนมที่อยากกินยาวยืด  
  
  
ความสุขแผ่กำจายไปทั่วบ้าน เพราะมีคยูฮยอนอยู่ด้วย  
  
- - -  
  
นานๆทีคยูฮยอนจะได้ออกจากบ้าน วันทั้งวันหากเขาไม่จ่อมจมอยู่กับคอมพิวเตอร์ ก็จะไปติดแหง็กอยู่หน้าจอทีวีรอดูซีรีย์เรื่องโปรด คยูฮยอนฉลาดเรื่องโลกไซเบอร์ รอบรู้เกี่ยวกับดาราที่ชอบ แต่เขาแทบจะไม่รู้จักโลกภายนอกเลย คงเพราะแบบนี้ที่ทำให้เขาตกหลุมรักผมแม้ว่าจะมียองอุนอยู่ก่อนแล้ว  
  
"วันก่อนอ่านในบล็อกสอนทำอาหาร เขาบอกว่าใส่ช็อคโกแลตลงไปด้วยจะทำให้แกงกลมกล่อมขึ้น" คยูฮยอนบอกเมื่อเราเข็นรถผ่านชั้นขนมหวาน เรื่องที่พูดถือว่าถูกต้องทีเดียว แต่ดูอาการไล่นิ้วบนชั้นวางช็อคโกแลตนับสิบยี่ห้อแล้วผมคงต้องซื้อมากกว่านั้นเยอะ  
  
มัวแต่ดูขนมไม่วางตา คยูฮยอนจึงถูกเด็กคนหนุ่มคนหนึ่งที่สวนมาจากอีกด้านชนเข้า ทีแรกเจ้าหนุ่มนั่นทำท่าตกอกตกใจทำท่าจะขอโทษขอโพยใหญ่ แต่แล้ว...เขากลับมองหน้าคยูฮยอนนิ่งไปชั่วครู่ สีหน้าพลันเปลี่ยนไป แล้วผลุนผลันวิ่งหนีทั้งที่ยังไม่ได้ขอโทษ  
  
คยูฮยอนกับผมงุนงง แต่ไม่ได้ติดใจมารยาทยอดแย่ของวัยรุ่นสมัยนี้  
  
  
ขากลับเราหิ้วของกันหลายถุง แต่คิวคนรอแท็กซี่ยาวเหยียด คยูฮยอนขี้เกียจรอและเห็นว่าของไม่ได้หนักมากนัก จึงชวนผมให้ขึ้นรถประจำทางแล้วค่อยเดินต่อเข้าบ้าน  
  
ก่อนจะถึงบ้าน เราต้องผ่านสนามเอนกประสงค์ของหมู่บ้าน เป็นลานเล็กๆที่เด็กๆใช้เล่นกีฬากัน และร่มรื่นพอที่จะให้คุณแม่ยังสาวพาลูกเล็กออกมาวิ่งเล่น ในตอนที่เราเดินผ่าน ลูกบอลยางสำหรับเด็กลอยละลิ่วมาทางเรา คยูฮยอนวางของลงกับพื้นแล้วก้มลงเก็บรอจะส่งให้เด็กที่วิ่งมารับคืน  
  
แต่ทว่า...พอเห็นเราสองคน เด็กคนนั้นกลับชะงัก แล้วหันหลังวิ่งกลับไปร้องเรียกแม่ดังลั่น ทำให้คนทั้งสนามหันมามองเราเป็นตาเดียวกัน  
  
ผมคิดว่า...ผมรู้แล้วว่าทำไมเด็กหนุ่มที่พบในซูเปอร์มาร์เก็ตจึงกลัวคยูฮยอน ไม่สิ...เขากลัวเราต่างหาก และอาจจะรวมไปถึงยองอุนด้วย  
  
  
ผมอยู่บ้านทุกวัน ออกจากบ้านบ่อยครั้ง ผมจึงรู้ว่าคนในละแวกบ้าน *'พูด'* ถึงพวกเราอย่างไรบ้าง  
  
  
ในสังคมเกาหลี แค่เป็นเกย์ก็แย่พอแล้ว การอยู่กินด้วยกันออกหน้าออกตาจึงเป็นเรื่องไม่สมควร และยิ่ง...อยู่ด้วยกันแบบผัวเมียถึงสามคน ไม่ได้อยู่กันเป็นคู่ตามธรรมชาติมนุษย์ แม้ว่าเราจะไม่เคยทำพร้อมกันสามคนก็ตาม  
  
หากในสายตาคนนอก พวกเราเป็น *'สัตว์'* สัตว์ที่มีแต่ความหื่นกระหายใคร่ได้ในเพศรส สัตว์ที่เป็นอันตรายต่อมนุษย์เพศผู้ทุกคน และรวมไปถึงเด็กๆด้วย  
  
สิ่งเหล่านี้เกิดขึ้นเพราะ *'บาป'* จากความปรารถนาของผม  
  
  
**"ไปให้พ้นเลยนะ ไอ้เกย์โรคจิต!"** เด็กโตคนหนึ่งขว้างก้อนหินใส่คยูฮยอนที่ยังถือลูกบอลค้างอยู่ หินก้อนนั้นโดนลูกบอลหลุดมือไป ผมสะกิดให้คยูฮยอนกลับบ้าน คนพวกนั้นคงไม่ต้องการบอลลูกนั้นแล้ว  
  
  
เย็นวันนั้นผมไม่ได้ทำแกงะหรี่ เพราะมัวแต่เฝ้าดูคยูฮยอนนั่งกอดเข่าจมตัวเองอยู่ในโซฟา  
  
"เพราะผมใช่ไหม? เพราะผมรักทั้งสองคนใช่ไหม?" คยูฮยอนย้ำแต่ประโยคเหล่านี้ซ้ำไปซ้ำมา  
  
ผมเพิ่งเข้าใจ ชีวิตอันราบรื่นปกติของพวกเรา ภาพลวงตาที่เรามองเห็น มันแขวนอยู่บนความรู้สึกผิดของคยูฮยอนมาตลอด  
  
  
คืนนั้น คยูฮยอนไม่ได้เลือกว่าจะอยู่กับใคร เขาขอนอนคนเดียว  
  
  
ดึกมากแล้ว ผมยังลืมตาค้างอยู่ในความมืด ความคิดสับสนวุ่นวายพุ่งชนกันจนประสาทมึนชา  
  
แล้วผมก็ได้ยินเสียง *'ตุ้บ'* อันแปลกประหลาด ลางสังหรณ์สั่งให้ผมสะบัดผ้าห่มออกจากตัวไปตามหาที่มาของเสียง  
  
ภาพตรงหน้าช่างร้ายกาจ เชือกยาวเส้นหนึ่งส่ายไหวเอนจากขื่อคาที่เปิดโล่งในห้องน้ำ และที่ปลายเส้นเชือกร้อยรัดอยู่คือลำคอของคยูฮยอน  
  
- - -  
  
ผมได้เห็นยองอุนร้องไห้เป็นครั้งที่สอง  
  
หลังจากเข้าไปกอดขาคยูฮยอน ยกตัวเขาขึ้นไม่ให้เชือกรัดคอ ผมต้องร้องตะโกนลั่นบ้านเพื่อเรียกยองอุนให้มาช่วยตัดเชือก คยูฮยอนจึงรอดมาได้ แต่หมดสติไปเพราะสมองขาดอากาศไปชั่วเสี้ยวนาที  
  
คนตัวโตกอดร่างคนรักร้องไห้ ทำให้ผมร้องตาม รู้สึกเจ็บข้างในหวิวๆเหมือนใจจะขาด  
  
บาปแห่งความปรารถนากัดกินพวกเราลึกเหลือเกิน  
  
  
หลังจากตื่นขึ้นมา คยูฮยอนเปลี่ยนไป จากผู้ชายร่าเริงที่ไม่ค่อยประสาโลก เล่นเกมทั้งวันแต่ไม่ลืมกินข้าว กลับมีอาการเหม่อลอยซึมเศร้าเข้ามาแทนที่ วันทั้งวันคยูฮยอนนั่งนิ่ง ตาโตเหม่อมองไปไกล ผมไม่รู้ว่าเขากำลังคิดอะไรอยู่  
  
วันผ่านไปเป็นสัปดาห์ สัปดาห์ล่วงเป็นเดือน คยูฮยอนผอมลงเรื่อยๆ ดวงตาที่เคยสดใสบัดนี้ไร้วี่แววของความมีชีวิต เส้นเชือกที่ผูกบนขื่อได้พรากวิญญาณไปจากร่างและลมหายใจ ทุกวันผมพยายามป้อนอาหารเขาพร้อมกับกดกลั้นน้ำตาสั่งไม่ให้ตนเองร้องไห้ บาปของผม ทว่ากรรมตกกับคยูฮยอน  
  
"กินหน่อยสิ แกงกะหรี่ที่นายขอให้พี่ทำไง" ช้อนที่มีอาหารแตะแค่ปลายจรดติดริมฝีปาก คยูฮยอนนิ่งเป็นตุ๊กตาไร้จิตใจ  
  
และในที่สุดผมก็ทนไม่ไหว น้ำตาหยดเผาะแล้วหลั่งรินเป็นสาย ผมวางช้อน สวมกอดคยูฮยอนแน่น ร่างโปร่งบางที่เคยจำได้ ตอนนี้เหลือเพียงโครงกระดูกห่อหุ้มผิวหนัง  
  
  
พอ...พอแล้ว...  
  
พระเจ้าหรือใครก็ได้ ผมขอโทษ  
  
บาปที่ผมก่อ กรรมควรจะตกอยู่กับผม อย่าลงโทษคยูฮยอน อย่าทำร้ายยองอุน  
  
*บาปของผม ต้องให้ผมเป็นคนรับไว้เอง*  
  
  
"พี่...พี่จองซูร้องไห้ทำไม...?" เสียงแหบแห้งเอ่ยเอื้อนจากปากเซียวซีด เสียงนั้นผะแผ่ว ทว่ามันเป็นเหมือนระฆังกังวานลั่นในใจ ในที่สุดคยูฮยอนก็ได้สติเสียที  
  
มือซีดผอมปาดเช็ดน้ำตาในหน้าให้ รอยฉงนฉงายฉายชัดในแววตาที่ก่อนหน้าไม่กี่นาทียังไร้ชีวิต  
  
"พี่...ร้องไห้...เพราะผมใช่ไหม...?"  
  
"ไม่...ไม่ใช่...ไม่ใช่นาย..." ผมจับมือนั้นจูบอย่างแสนรัก พระเจ้าได้ยินเสียงของผม ท่านเมตตาคยูฮยอนแล้ว  
  
"พี่ร้องไห้...เพราะผมรักทั้งสองคนใช่ไหม?" ทว่าคยูฮยอนยังย้ำความคิดตนเอง แววในดวงตาพลันฉายความเจ็บปวด  
  
"ไม่...ไม่ใช่...ไม่ใช่เพราะนาย..."  
  
"เพราะมีผม...พวกพี่เลยไม่มีความสุข..." ความเจ็บปวดสะบัดกระจายออกทางสีหน้า คยูฮยอนสะอื้นราวกับเจ็บปวดเพราะหมุดใหญ่ตอกตรึงลงกลางใจเขา  
  
  
คำว่า *'พวกพี่'* ของคยูฮยอนทำให้ผมรู้สึกตัวว่ายองอุนเพิ่งเข้ามาในห้อง  
  
คนตัวโตเดินเข้ามาหาพวกเรา แล้วคว้ามืออีกข้างของคยูฮยอนไปจูบเหมือนที่ผมทำ  
  
  
"ถอดเสื้อผ้าออก" อยู่ๆ คยูฮยอนก็ออกคำสั่งแปลกประหลาด และ...หูอาจจะเฝื่อนไป...เสียงเขาฟังกร้าวผิดปกติ "ผมบอกว่า...ให้พวกพี่ถอดเสื้อผ้าออก"  
  
ผมหันไปมองหน้ายองอุน สีหน้าเขาประหลาดใจพอกันกับผม  
  
"ถอดเสื้อผ้า แล้ว...ทำ...เหมือนอย่างที่พี่ทำกับผม" คยูฮยอนดึงมือออกจากมือพวกเรา กระถดตัวถอยหลัง มองเราด้วยสายตาดื้อดึง "พี่ยองอุนกอดพี่จองซูสิ เหมือนที่เคยทำกับผมไง...เดี๋ยวนี้...ผมจะดู..."  
  
  
คำสั่ง...แม้มันจะแผ่วเบา...แต่มันคือคำสั่ง  
  
  
ร่างใหญ่โตเคลื่อนขึ้นทาบทับหลังจากที่กดให้ผมนอนลง เขาจูบผม...เหมือนที่ผมเคยจูบคยูฮยอน เขากอดผม...เหมือนที่ผมเคยกอดคยูฮยอน เขา...เป็นหนึ่งเดียวกันกับผม...เหมือนที่ผมเคยเป็นหนึ่งเดียวกันกับคยูฮยอน  
  
มือใหญ่ของยองอุนจับสองขาของผมกางออก ความเจ็บปวดแทรกลึกเข้ามาอย่างดุดันราวกับต้องการจะฉีกร่างของผมออกเป็นสองส่วน ผมรับรู้ผ่านอ้อมกอดของยองอุึนว่าเขากำลังระบายความโกรธเกรี้ยวที่สั่งสมไว้ผ่านสัมผัสหนักหน่วง  
  
เพราะเขาไม่ได้รักผม เขารักคยูฮยอนแค่คนเดียว  
  
จังหวะกดลึกของยองอุนกระชั้นหนัก สติของผมเลือนราง  
  
และก่อนที่มันจะดับวูบไป ผมเห็น...รอยยิ้มสุขสมใจในเรียวปากซีดเซียว  
  
คยูฮยอนยิ้ม...แปลว่าเขามีความสุขใช่ไหม?  
  
  
*บาปที่ผมก่อ...ผมขอรับมันไว้เอง...*  
  
- - -  
  
ผมหมดสติไปนานแค่ไหนไม่รู้ เมื่อลืมตาตื่นขึ้น ยองอุนไม่อยู่แล้ว คยูฮยอนก็เช่นกัน ผมมองนาฬิกา...เกือบสิบโมง...ยองอุนคงจะออกไปทำงานตั้งแต่เช้า  
  
ลากร่างกายบอบช้ำขึ้นมาจากที่นอนเชื่องช้า เจ็บจนเหมือนจะแตกสลายไปเสียเดี๋ยวนั้น แต่ผมต้องลุกขึ้น สายป่านนี้แล้วคยูฮยอนได้กินข้าวหรือยังไม่รู้  
  
ผมค่อยๆลากขาทีละก้าวไปทางห้องน้ำ หวังว่าน้ำอุ่นจะช่วยให้รู้สึกดีขึ้น ทว่า...เสียงน้ำไหลล้นจากอ่างทำให้ผมรู้สึกเอะใจ  
  
  
ภาพตอนที่คยูฮยอนแขวนคอคาขื่อว่าร้ายกาจแล้ว ยังเทียบภาพซึ่งร้ายกาจที่สุดในชีวิตตรงหน้าผมตอนนี้ไม่ได้  
  
  
ร่างผอมบางของคนที่ผมรักที่สุดในชีวิตจมอยู่ก้นอ่างซึ่งเปิดน้ำจนเต็มล้น โลหิตแดงสดกระจายฟุ้งจากข้อมือขาว ทำให้น้ำในอ่างผสมกลายเป็นสีชมพูเรื่อคล้ายกลีบกุหลาบสีโอลด์โรสที่คยูฮยอนชอบ เส้นผมดำสนิทแผ่กระจายในคลื่นบางเบาใต้ผิวน้ำ คยูฮยอนจึงแลคล้ายภูตพรายแห่งสายนทีอันน่าสะพรึงกลัว  
  
และ...ยิ่งมุมปากซีดเขียวกดยิ้มบางเบา ทำให้พาลคิดไปชั่ววูบว่าคยูฮยอนเป็นผีพรายไปจริงๆ  
  
- - -  
  
ในงานศพของคยูฮยอน ยองอุนไม่ได้้ร้องไห้ ผมเองก็เช่นกัน  
  
หลังจากงานศพเสร็จสิ้น ผมยังคงอาศัยร่วมบ้านอยู่กับยองอุน เพราะข้อความสั้นๆในจดหมายที่คยูฮยอนทิ้งไว้ก่อนตายคือ  
  
  
*'อยากให้พวกพี่อยู่ด้วยกัน และมีความสุขเผื่อผมด้วย'*  
  
  
ผมจึงอยู่กับยองอุน โดยที่นึกไม่ออกเลยว่า *'ความสุข'* ที่คยูฮยอนพูดถึงมันอยู่ตรงไหน  
  
  
ไม่นานหลังจากนั้น ผมเริ่มมีอาการกลัวกลางคืน พอฟ้ามืด...ผมจะห่อตัวเองอยู่ในขดผ้าห่ม ตาแข็งค้างอยู่จนเช้าจึงจะหลับลงได้  
  
บางคืน...เป็นเช่นนั้น...  
  
  
แต่บางคืน...ประตูห้องเปิดเข้ามาเชื่องช้า ตามด้วยร่างสูงใหญ่ของยองอุน แสงสว่างจากภายนอกทอดเงาร่างของเขาเข้ามาทำให้แลดูเหมือนปิศาจแห่งรัตติกาลกำลังเยื้องกรายเข้ามากัดกลืนกินผม  
  
เสื้อผ้าถูกปลดจากตัวทีละชิ้น  
  
**ยองอุนจูบผม**...เหมือนคืนนั้น  
  
**ยองอุนกอดผม**...เหมือนคืนนั้น  
  
**ยองอุนเป็นหนึ่งเดียวกับผม**...เหมือนคืนนั้น  
  
และคนที่ยองอุนรัก ก็ยังมีเพียงแค่คยูฮยอนคนเดียวเหมือนเดิม  
  
ผมก็เช่นกัน...  
  
  
**บาปของผม...ผมจะรับมันไว้เอง**

**Early Morning  
  
Kangin x Kyuhyun**

แสงสว่างแยงเข้าตา โจ คยูฮยอนกะพริบตาปริบๆ แล้วพลิกตัวหันหลังให้แสง ไม่มีเสียหรอกที่แสงสว่างแค่นี้จะเป็นอุปสรรคในการนอน หันหลังให้เสียก็หมดเรื่อง หนำซ้ำยังอุ่นดีอีกด้วย มือขาวโผล่แพลมออกมาจากผ้าห่ม ควานเตาะแตะหาหมอนเน่าใบโปรดที่พลัดหายไปตอนพลิกตัวไปมา พอคว้าเจอหมอนหยุ่นๆนิ่มๆ ปากสีจัดก็วาดโค้งขึ้นอย่างพอใจ ดึงหมอนไปกอดแล้วซุกตัวนอนคุดคู้ท่าเดิม  
  
ทว่าสวรรค์ยามเช้าของคยูฮยอนไม่ยาวนานนัก แม้จะซุกตัวอยู่ใต้ผ้าห่ม แต่เนื่องจากสมองตื่นไปครึ่งหนึ่งแล้ว คยูฮยอนจึงได้ยินเสียงฝีเท้าหนักๆเดินตรงมา พยายามคู้ตัวให้กลมมากกว่าเดิมอีกจนศีรษะแทบจะมุดเข้าไปอยู่ติดเข่า แต่เมื่อเสียงประตูห้องปิดดังปึงเบาๆ ไม่กี่วินาทีต่อมา พละกำลังมหาศาลก็ดึงผ้าห่มหนานุ่มออกจากตัว คยูฮยอนเด้งตัวขึ้นจะคว้าชายผืนผ้าให้ทัน แต่อีกฝ่ายก็ไวใช่เล่น โยนผ้าห่มสุดหวงลงกับพื้นแล้วสอดแขนเข้าใต้รักแร้ ปลายนิ้วหยาบใหญ่เช็ดหัวตาให้ ด้วยขนาดนิ้ว น้ำหนักมือน่าจะกดแรง ทว่ามือนั้นกลับนุ่มนวล  
  
"ตื่นได้แล้ว ไอ้เด็กขี้เซา"  
  
"ฮือออออ" คยูฮยอนครางฮือ ถ้าไม่ติดว่าถูกล็อกตัวไว้อย่างนี้จะลงไปนอนดิ้นตีขาไปมากลางอากาศให้ดู "ขอนอนอีกหน่อยนะ...น้า...ง่วงนอนจะตาย"  
  
"เมื่อคืนบอกแล้วใช่ไหมล่ะว่าให้เลิกเล่นเกมแล้วรีบนอน เอาแต่รับคำอือๆอยู่นั่นแต่ก็ไม่ยอมไปนอนเสียที นอนไม่พอก็ถือว่าทำตัวเองนะ เอ้า...ลุกได้แล้ว ถ้าไม่ลุกพี่จับเหวี่ยงจริงๆนะ" ปลายเสียงห้วนดุ แล้วปล่อยร่างโปร่งบางให้กลับลงไปกองบนเตียง คยูฮยอนครางอีกหนึ่งฮือ จะพลิกตัวหนีเอาหมอนกดศีรษะปิดกั้นเสียงไว้ไม่รับรู้โลกภายนอกก็ได้ ทว่าตาคมคู่นั้นมองมาเหมือนรู้ทัน มือขาวจึงยกขึ้นเสมอบ่าบอกว่ายอมแพ้ แต่ก็ใช่ว่าจะยอมง่ายๆเสียทีเดียว  
  
"เหนื่อย นอนไม่พอ ไม่อยากลุก ถ้าจะบังคับให้ลุกก็ต้องอุ้มผมไปส่งข้างนอก"  
  
คยูฮยอนหัวเราะคึๆในลำคอ อ้อนขอไปอย่างนั้นแหละไม่หวังหรอกว่าจะได้ตามคำขอ เพราะถึงแม้อีกฝ่ายจะตัวโตเหมือนตึก แต่เขาเองก็ใช่จะตัวเล็ก โดนตามใจหลายๆเรื่องจนเสียนิสัย แต่ก็ใช่ว่าจะตามใจไร้สาระไปเสียทุกเรื่อง  
  
แกล้งอ้อนเสียหน่อย อยากจะรู้ว่าจะแก้เกี้ยวยังไง  
  
ทว่า...  
  
ร่างโปร่งบางถูกช้อนขึ้นมาทั้งตัว ทั้งที่เป็นฝ่ายขอ แต่พอถูกอุ้มขึ้นในท่าอุ้มเจ้าสาวอย่างนี้ คยูฮยอนก็ดิ้นจะหนีจากอ้อมกอดแข็งแรง ก็ผู้ชายเหมือนๆกัน อุ้มท่านี้มันตลกจะตายไป  
  
"เอ้าๆ ไม่อยู่เฉยๆ ตกลงไปหัวฟาดไม่รับประกันนะ" ขู่ปนหัวเราะ คยูฮยอนจึงรู้ตัวว่าพลาดเสียแล้ว  
  
"ถ้าทำตกผมก็เจ็บตัวน่ะสิ กล้าเหรอ" ขู่มา ก็ขู่กลับได้เหมือนกัน แต่ปากกล้าขากลับสั่น คยูฮยอนกอดรอบคอหมับ สอดนิ้วประสานกันแน่นหนา กะว่าถ้าถูกเหวี่ยงตกก็จะเกาะให้แน่นๆ อย่างน้อยที่สุดก็ไม่ได้เจ็บตัวคนเดียวแน่นอน  
  
"จับแน่นๆก็แล้วกัน" เสียงหัวเราะยิ่งดังกว่าเดิม  
  
  
อุ้มมาส่งจนถึงห้องน้ำ แขนแข็งแรงก็ปล่อยคนตัวบางลงกับพื้น มือใหญ่หนาเลื่อนขึ้นปัดเส้นผมฟูยุ่งให้เข้าที่  
  
"แปรงฟัน แล้วไปกินข้าวเช้า อย่าให้รู้นะว่าแอบนอนในห้องน้ำ"  
  
"ไม่แอบหรอกน่ะ" ปัดมือใหญ่ทิ้ง ค้อนตาคว่ำ รู้ทั้งรู้ว่าไม่ชอบให้ลูบหัวเหมือนเด็กๆ แต่เจ้าของมือใหญ่ไม่รู้หรอกว่าที่ไม่ชอบเพราะคยูฮยอนไม่อยากเป็นเด็ก กับคนคนนี้ คยูฮยอนอยากจะเป็นผู้ใหญ่เพื่อให้อยู่ในฐานะเท่าเทียมกัน เพื่อที่จะ...รัก...ได้อย่างที่คนคนหนึ่งสามารถรักใครสักคนได้ ไม่ใช่เพียงแค่รักและเอ็นดูอย่างพี่น้องทั่วไปตามสายตาคนภายนอก  
  
หวังเพียงแต่ว่า...เขา...จะรู้...  
  
"ไม่แอบก็ดี เสร็จแล้วตามออกไปล่ะ อ้อ...ไข่กี่ฟอง"  
  
"สอง" ชูนิ้วขึ้นสองนิ้ว "นมสดใส่น้ำผึ้งให้ด้วยนะ สองช้อนนะ ไม่ใช่แค่ครึ่งช้อน มันไม่หวานสะใจ" พูดถึงของกินตาก็สว่างทันที  
  
คนตัวโตหัวเราะหึๆ อดใจไม่ลูบศีรษะฟูยุ่งอีกไม่ได้ คยูฮยอนไม่ชอบให้เขาปฏิบัติด้วยเหมือนเด็กๆ แต่พอเผลอก็ทำตัวเหมือนเด็กน้อยช่างอ้อนไปเสียทุกที  
  
"ครับๆ ไข่สองฟอง นมใส่น้ำผึ้งสองช้อน เบคอนกรอบๆแห้งๆเหมือนเดิมนะ ทำตามบัญชาแล้วก็เร็วๆล่ะ ถ้ามัวแต่ชักช้า พี่จะไม่กินข้าวเช้าแล้ว แต่จะกินเราแทนนั่นแหละ"  
  
โจ คยูฮยอนแทบจะไหลไปกองเป็นก้อนสไลม์หยุ่นๆอยู่หน้าห้องน้ำ อยากจะตะโกนกลับไปว่า หิวก็กินเล้ย แต่ก็เกรงใจทั้งตัวเองและอีกฝ่าย จึงรีบพุ่งเข้าไปในห้องน้ำ จัดการตัวเองให้สะอาดเอี่ยม หวีผมเรียบร้อยเพื่อที่มือใหญ่จะได้ไม่ลูบหัวเขาเหมือนเด็กๆอีก  
  
  
กลิ่นไข่หอมฟุ้งดึงดูดให้ลอยละล่องออกมาจากห้องน้ำ พอคยูฮยอนนั่งประจำที่ แก้วนมอุ่นก็ถูกเลื่อนส่งให้ พอยกขึ้นจิบก็ยิ้มออกมาอย่างพอใจ อีกฝ่ายไม่ค่อยชอบให้เขากินหวานจัดเกินไปเท่าไรนัก แต่วันนี้คงอารมณ์ดีจึงยอมตามใจ คิดแล้วก็ชักจะได้ใจ ถ้าอ้อนมากกว่านี้จะยอมตามใจมากกว่านี้อีกไหม  
  
"ทำไมของพี่มีโทสท์ด้วยล่ะ" คยูฮยอนแกล้งโวยเมื่อเห็นว่าจานที่ตั้งอยู่ตรงข้ามมีขนมปังชุบไข่ทอดชุ่มๆเนยน่ากินวางอยู่ด้วย  
  
"อ้าว นายไม่ชอบนี่"  
  
"แต่วันนี้พี่ทำน่ากิน อยากกินได้มั้ยล่ะ"  
  
"แบ่งไปแผ่นนึงมั้ย"  
  
"ไม่เอา" คยูฮยอนส่ายหน้าเร็วๆจนผมเส้นเล็กสะบัดไปมา "เอาคำเดียวพอ ป้อนหน่อยดิ"  
  
"นายเนี่ยน้า" บ่น แต่ก็ยอมตัดแบ่งให้ แล้วยื่นส้อมเข้ามาจนติดริมฝีปาก คยูฮยอนอ้าปากงับแล้วเคี้ยวหงุบหงับ บอกขอบคุณอู้อี้เพราะอาหารเต็มปาก และ...เพราะยิ้มนั้นวาดกว้างเกินกว่าที่จะขยับปากพูดได้  
  
  
ทุกสิ่งในเช้าวันนี้ เล็กน้อย...ทว่าสุขจนล้นหัวใจพองโต  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
.  
  
"...ฮยอน...คยูฮยอน..."  
  
ปลายนิ้วใหญ่...ทว่าสัมผัสนั้นไม่คุ้นใจแตะแก้มเรียกเบาๆ โจ คยูฮยอนสะดุ้งเฮือก พอรู้สึกตัวจึงรู้ว่าน้ำตาไหลเป็นสาย  
  
อุบัติเหตุที่เกิดขึ้นไม่ร้ายแรงนัก แต่สำหรับคนที่มีความหลังทนทุกข์เกือบเจียนตายฝังใจนั้นรู้สึกว่ามันคือฝันร้าย  
  
  
  
**Quote:**

|  |  |
| --- | --- |
| |  | | --- | | 8 เมษายน SM Entertainment เปิดเผยว่า "เมื่อช่วงเช้ามืดวันนี้ในบริเวณเมืองจองอึบ จังหวัดจอนลาบุก **คยูฮยอน** ประสบอุบัติเหตุรถเฉี่ยวชนเล็กน้อยและได้รับบาดแผลถลอกฟกช้ำ" เขากล่าว  ในวันนี้ คยูฮยอน แห่ง ซุปเปอร์จูเนียร์ (Super Junior) ได้เดินทางไปเพื่อทำภารกิจแสดงละครเวทีเรื่อง 'The Three Musketeers' โดยในระหว่างที่รถของเขากำลังเปลี่ยนเลนนั้น เขาก็ได้ประสบอุบัติเหตุเฉี่ยวชนกับรถบรรทุกส่งผลให้เขาต้องเข้ารับการตรวจร่างกายในโรงพยาบาลใกล้เคียง  SM Entertainment เปิดเผยว่า "ถึงแม้ว่าแขนและขาของคยูฮยอนจะมีรอยถลกฟกช้ำอยู่บ้างแต่ว่าโชคดีที่ผลการตรวจปรากฏว่าไม่มีอะไรผิดปกติใดๆเกี่ยวกับกระดูกของเ ขา หลังจากที่เขารับการรักษาแล้ว แต่ยังไงก็ตามเรากำลังให้เขาตรวจเช็คร่างกายอย่างละเอียดอีกครั้ง" เขากล่าว  อนึ่ง จากอุบัติเหตุในครั้งนี้ส่งผลให้ปรากฏตัวของคยูฮยอนในละครเวที 'The Three Musketeers' รอบวันที่ 8 เมษายนนี้ อาจเป็นไปได้ค่อนข้างยาก | |

"เจ็บตรงไหนหรือเปล่า" ผู้จัดการถาม เขาเห็นแผลถลอกนิดหน่อยตามลำตัวของเด็กหนุ่มที่ดูแลอยู่ แต่คยูฮยอนกลับร้องไห้สะอึกสะอื้นเหมือนเจ็บหนักทำให้เขารู้สึกกังวล  
  
"ปะ...เปล่าครับ...ผม...แค่ฝัน..."  
  
"ฝันร้ายงั้นหรือ ให้ขอยาระงับประสาทให้ไหม จะได้หลับสบาย"  
  
"ไม่ต้องครับ" คยูฮยอนส่ายหน้า แล้วก้มหน้าลง มือเรียวขาวยังสั่นอยู่ แต่ถึงอย่างนั้นมันกลับประคองไอโฟนไว้อย่างมั่นคง  
  
ผู้จัดการเห็นว่าศิลปินของเขาไม่น่ามีอะไรน่าเป็นห่วงแล้ว จึงเดินออกไปข้างนอกเพื่อโทรศัพท์ประสานงานเรื่องแคนเซิลงานของคยูฮยอน  
  
  
โจ คยูฮยอนมองไอโฟนในมืออย่างใช้ความคิด ก่อนจะตัดสินใจเลือกไอคอนทวิตเตอร์พิมพ์ข้อความสั้นๆส่งออกไป จากนั้นก็ถอนหายใจยาว...หนัก...  
  
เสียงสะอื้นหลุดออกมาอีก เมื่อครู่ผู้จัดการถามเขาว่าฝันร้ายหรือ ไม่...ไม่เลย...ไม่ใช่...มันไม่ใช่ฝันร้าย ตรงกันข้าม มันเป็นฝันที่ดี...ดีมากๆ  
  
เพราะมันเป็นฝันที่ดีมาก คยูฮยอนจึงร้องไห้...  
  
รถชนครั้งนี้ไม่เลวร้ายนัก แต่บาดแผลเก่าย้ำเตือนให้รำลึกถึงความตาย ทว่าเขาบอกตัวเองว่าตายไม่ได้ เขาตายไม่ได้ ในเมื่อ...ทุกสิ่งในภาพฝัน...เป็นเพียงความฝัน...ไม่เคยเกิดขึ้นจริงเลยแม้สักครั้ง...  
  
ในเมื่อยังไม่เคยได้ลิ้มรสความสุขที่ใกล้เคียงกับความฝันเลยสักครั้ง คยูฮยอนจะตายได้อย่างไรกัน...  
  
มือขาวกำไอโฟนแน่นเข้า เขามีเบอร์โทรศัพท์เบอร์หนึ่งที่อยากจะโทรออก อยากจะโทรไปหา แต่ติดที่ทางนั้นอยู่ในกำแพงของระเบียบวินัย แค่ความคิดถึงเล็กๆ ของ โจ คยูฮยอน...เขาไม่ต้องการให้พลทหารคิม ยองอุนต้องลำบากหรือร้อนใจ  
  
  
นาน..จนสงบใจได้และทำแผลเสร็จเรียบร้อย คยูฮยอนรอรถอีกคันมารับกลับไปโซลเพราะตารางงานวันนี้แคนเซิลหมดแล้ว กำลังคิดว่าจะโทรหาใครก่อนดีเพื่อบอกเล่าเหตุการณ์ที่เกิดขึ้น...  
  
ไอโฟนในมือส่งเสียงเรียกร้องความสนใจ  
  
คยูฮยอนกดรับโดยไม่ต้องมองดูดิสเพลย์ด้วยซ้ำ  
  
"พี่ครับ..." เกือบแล้ว อีกนิดเดียว เส้นกั้นบางๆเท่านั้นที่เหนี่ยวรั้งคยูฮยอนไว้ไม่ให้บอกเล่าทุกสิ่งทุกอย่างที่อยู่ในใจออกไป คยูฮยอนไม่รู้หรอกว่าอะไรทำให้คังอินโทรมาหาเขาแต่เช้าขนาดนี้  
  
แต่ไม่ว่าจะเป็นอะไร เขารู้สึกขอบคุณ  
  
*"วันนี้พี่ได้หยุด จะไปหานะ"*  
  
ขอบคุณจากใจจริงๆ

**K - KNOCKDOWN**  
  
ถ้ามีใครสักคนถามคยูฮยอนทุกหนึ่งชั่วโมงว่าคิดอย่างไรกับคังอิน เชื่อว่าอย่างน้อยสามหรือสี่ครั้งในหนึ่งวันที่คยูฮยอนจะตอบว่า  
  
"ผมเกลียดเขา มากๆเลยด้วย"  
  
ครั้งหนึ่ง คยูฮยอนกำลังนอนดูละครออนไลน์อย่างเป็นสุข จู่ๆมือใหญ่ก็ยื่นเข้ามาบดบังหน้าจอทั้งสองมือ และสองมือนั้นกำไว้หลวมๆ เหมือนกับว่ามีของอยู่ในอุ้งมือนั้น  
  
"ทายสิ...มือไหนมีขนม?"  
  
"ไม่ทายครับ ไม่อยากกินขนม" คยูฮยอนสะบัดหน้าพรืด อินเนอร์กำลังเข้าที่ ใกล้ถึงจุดกลั่นตัวเป็นหนึ่งเดียวกับตัวละครในเรื่อง กลับมาโดนขัดก่อนเสียนี่  
  
"ทายหน่อยน่า พี่อยากให้ หยิบมาสองอันเผื่อเราด้วยไง"  
  
"งั้นก็ต้องมีทั้งสองมือสิ"  
  
"กินไปแล้วอันนึง" ดันกระพุ้งแก้มออกจนเห็นของในปากดันออกแก้มมา "มือไหนเอ่ย?"  
  
โจ คยูฮยอนถอนใจ หลายๆครั้งพี่ชายตัวโตมักจะทำตัวเป็นเด็กประถม เล่นอะไรไร้สาระ และทุกครั้งคยูฮยอนอยากจะบอกเหลือเกินว่าไม่น่ารักเอาเสียเลย  
  
"มือซ้ายครับ" ตอบไปส่งๆอย่างนั้น จะได้จบเรื่องและดูละครต่อเสียที  
  
ทว่ามือซ้ายแบออกแล้วว่างเปล่า เห็นแล้วก็ห้ามตัวเองให้ตะปบมือขวาเอาไว้ไม่ได้ มือเรียวบางแกะมือใหญ่ออก หน้าคว่ำทันทีที่เห็นว่ามือขวาก็ไม่มีอะไรอยู่เช่นกัน  
  
"พี่ยอง...อุ๊บ..."  
  
อ้าปากจะร้องโวยวาย ก้อนขนมรสหวานจัดซึ่งมาจากไหนก็ไม่รู้ถูกยัดเข้าปากทันที พอแตะถูกลิ้นจึงรู้ว่าเป็นคาราเมลรสหอมมัน  
  
"อร่อยเนาะ" ดุนแก้มตัวเองจนปูดเป็นลูกพร้อมกับยิ้มตาหยี ไม่รู้ทำไม...ทุกครั้งที่คังอินยิ้มให้อย่างนี้...และยิ้มให้คยูฮยอนเพียงคนเดียว...  
  
หัวใจมันสั่นและหวั่นไหว  
  
  
ก็ว่าจะโกรธอยู่หรอกที่แกล้งกันไม่เข้าเรื่อง  
  
แต่...ขนมอร่อยดี...  
  
  
  
  
**A - ADLIB**  
  
เหนื่อย...ฉิบหาย...  
  
ขอโทษที่หยาบคาย แต่มันเหนื่อยจริงๆ  
  
ตอนที่ได้ฟังเพลงเดโม โจ คยูฮยอนอดคิดอย่างจริงจังไม่ได้ว่าเพลงแบบนี้มันจะดังหรือ? แต่หลังจากที่โปรโมท Sorry, Sorry ไปแล้ว ผลตอบรับช่างน่าทึ่ง เพลงเป็นที่นิยมอย่างรวดเร็วและรุนแรงเสียด้วย ส่งผลให้สมาชิกในวงทั้งหมดต้องทำงานอย่างหนักยิ่งกว่ากรรมกรเสียอีก  
  
กว่าจะหมดคิวงานของวันนี้ ก็เล่นเอาคยูฮยอนโถมตัวลงนอนกับพื้นทันทีที่มาถึงห้องพัก ที่จริงแล้ว การนอนเรี่ยราดไม่เป็นที่ไม่เป็นทางนั้นไม่ใช่นิสัยของคยูฮยอน เขาได้รับการอบรมมาอย่างดีทีเดียวเชียว แต่ในเมื่อเพื่อนร่วมวงพากันนอนแปะหมดเรี่ยวแรงตรงโน้นตรงนี้ (เห็นจากหางตา ชินดงนอนพาดตัวเองบนพนักพิงโซฟา) ไหนๆก็ไหนๆแล้ว ช่างมันก็แล้วกัน  
  
นอนนิ่ง หลับตาลงอยู่ครู่ ก็ผ่อนลมหายใจออกมายาวเหยียด ว่าจะตัดใจยอมลุกไปจัดการตัวเองแล้วเข้านอนเสีย ก็เผอิญเงยหน้าขึ้นไปเห็นคนตัวโตพุงใหญ่ๆน่าหนุนนอนนอนแผ่หราอยู่ไม่ห่างนัก  
  
คยูฮยอนหรี่ตาลง มุมปากจุดยิ้มขึ้นมาพร้อมกับความคิดชอบอกชอบใจ แล้วร่างโปร่งบางก็ขยับลุกขึ้น วางศอกดันพื้นไว้แล้วไถตัวไปหนุนศีรษะบนพุงนั้นอย่างรวดเร็ว  
  
อา...นุ่มสบายอะไรอย่างนี้...  
  
  
แต่สบายได้ไม่ทันถึงสามวินาที หมอนพุงนุ่มๆอุ่นๆก็พลิกตัวนอนคว่ำทำให้ศีรษะคยูฮยอนไถลลงมานอนกับพื้นเหมือนเดิม  
  
ตาโตเหมือนแมวตวัดขวับมองเจ้าของพุงอย่างขัดใจ แต่มีหรือที่คนถูกคุกคามจะยอมแพ้ ตาคมมองตอบมาดุดัน คังอินเองก็เหนื่อยเหมือนกัน น้ำหนักของเจ้าคนเล็กมันใช่ว่าน้อยเสียเมื่อไหร่  
  
ทว่า แววเอาเรื่องในตาคู่โตกลับอ่อนลงทันที นิ้วมือเรียวยาวยื่นออกไปสะกิดพุงสองที แล้วยิ้มน่ารักออดอ้อน  
  
ทว่าอีกสักที อ้อนถึงขนาดนี้แล้วแทนที่จะตอบรับ คนตัวโตกลับพลิกหันหลังให้ เล่นเอาคยูฮยอนมองตาค้างอ้าปากหวออย่างไม่เชื่อสายตนเอง  
  
เกาศีรษะสองทีแล้วทิ้งตัวลงนอนตรงนั้น บอกตัวเองว่า...ก็ได้...ก็ได้...ถือว่าเหนื่อยเหมือนกันหรอกนะ ไม่โกรธก็ได้  
  
แต่ก็...น้อยใจมันก็มีบ้าง...  
  
  
ทันใดนั้น มือใหญ่ก็สอดเข้าใต้ศีรษะ ดันคนตัวบางให้ยกขึ้นนิดหนึ่งแล้วหนุนนอนลงบนพุงนุ่มๆ  
  
คยูฮยอนแหงนหน้ามองเจ้าของมือและพุง เห็นยิ้มยั่วเย้าก็รู้ทันทีว่าคังอินแกล้งหลอกเขาเล่นอีกแล้ว  
  
เห็นแก่พุงนุ่มๆหรอกนะ...  
  
  
  
  
**N - NAP**  
  
บ่อยครั้งที่ โจ คยูฮยอนงีบหลับตอนแต่งหน้าหรือทำผม (และเป็นเรื่องธรรมดามากๆสำหรับไอดอลผู้หาเวลาว่างพักผ่อนได้ยากมาก) ครั้งนี้ก็เช่นกัน  
  
  
คยูฮยอนสัปหงกเอียงศีรษะพับไปข้างหนึ่ง จึงตกใจสะดุ้งตื่นขึ้นมา  
  
และก็ต้องพบเรื่องน่าตกใจกว่าเมื่อมองเข้าไปในกระจกแล้วเห็นว่าทรงผมที่ควรจะเซ็ตเรียบร้อยดี กลับถูกมัดรวบหน้าม้าขึ้นไปจุกเอาไว้ หนำซ้ำยังพันด้วยยางหลายเส้นจนกลายเป็นเขายูนิคอร์นกลางหน้าผากไปเสียอย่างนั้น  
  
เสียงหัวเราะดังขึ้นรอบตัว หันไปเจออีทึก ลีดเดอร์ก็ชี้มือไปยังคังอินซึ่งยืนคุยอยู่กับพีดีที่หน้าประตู พร้อมกับปล่อยเสียงหัวเราะดังลั่นอีกชุดใหญ่  
  
คยูฮยอนหน้างอ ยกมือขึ้นรูดๆหนังยางออกจากเส้นผม แล้วก็พบว่าด้านหลังของเขายูนิคอร์นมีกระดาษแผ่นหนึ่งม้วนเป็นท่อนกลมมัดติดไว้อยู่ด้วย  
  
แกะออกมาอ่าน หน้างอๆ ก็ค่อยคลายลง คลายลงเรื่อยๆจนกระทั่งมีรอยยิ้มเข้ามาแทนที่ หากพอเงยหน้าขึ้นเห็นเมมเบอร์ยังหัวเราะก็อยู่ ก็ปั้นหน้าบึ้งไว้เหมือนเดิม ม้วนกระดาษแผ่นนั้นทำเหมือนจะโยนทิ้ง  
  
ทว่าปลายนิ้วเรียวกลับสอดมันเข้าไปในกระเป๋ากางเกง  
  
  
  
  
  
รู้จักดักคอกันเสียด้วยนะพี่คังอิน!  
  
  
  
  
**G - GIANT**  
  
"คังอินชี่ ไปปลุกคยูฮยอนให้หน่อยสิ...นะ..." คำสั่งแรกจากลีดเดอร์ของวันนี้ มาพร้อมกับมือขาววางแตะบนบ่าหนาพร้อมกับตบแปะๆ อีทึกจุดยิ้มขันบนริมฝีปาก นึกสนุกล่วงหน้าไปกับภารกิจแสนหรรษาของคังอิน  
  
ปลุกคยูฮยอนให้ตื่นน่ะ...เป็นภารกิจระดับเจ็ด...เมมเบอร์ในวงล้วนเข็ดขยาดกันทั้งนั้น  
  
แต่อีทึกเชื่อฝีมือคังอิน คังอินเสียอย่าง ไม่มีอะไรเกี่ยวกับคนเล็กที่เขาจัดการไม่ได้  
  
  
ร่างใหญ่โตของ คิม คังอิน เดินเทิ่งๆเข้าไปในห้องของคยูฮยอนโดยไม่ต้องเคาะประตูบอกกล่าวให้เสียเวลา เห็นสีหน้าเฉยๆ ใครจะรู้ว่าภารกิจจากลีดเดอร์คือความบันเทิงแรกของวันสำหรับคังอิน แค่คิด...ก็รู้สึกสนุกเสียแล้ว  
  
  
ในห้องเปิดเครื่องปรับอากาศเย็นฉ่ำจนเกินคำว่าสบายไปมากโข แต่เจ้าคนเล็กก็ยังคงนอนอยู่ได้เพราะห่อตัวจนกลมซุกอยู่ในม้วนผ้าห่มผืนโตเห็นแค่เพียงเส้นผมยุ่งๆโผล่ออกมา มือใหญ่แตะลงบนผืนผ้า ทีแรกคิดว่าจะจับก้อนกลมๆยกขึ้นแล้วสะบัดคนข้างในให้หลุดกลิ้งออกมา แต่ก็ยั้งมือไว้ก่อนเพราะถ้าทำแบบนั้นน้องของเขาอาจจะเจ็บตัว และพาลงอนเขาจนไม่พูดด้วยทั้งวัน ซึ่งนั่นเป็นสิ่งสุดท้ายที่คังอินอยากให้เกิดขึ้น นึกภาพสิว่าหากแกล้งแหย่หยอกเย้าแล้วน้องไม่เล่นด้วย...จะสนุกหรือ?  
  
เปลี่ยนแผน มือใหญ่สอดเข้าไปใต้ม้วนผ้าห่ม ค่อยๆดึง แกะ แซะจนกระทั่งพบตัว โจ คยูฮยอนในที่สุด แล้วมือก็เลื่อนไปที่ข้างตัวคนตัวบาง สอดมือเข้ากับปลายนิ้วเรียวยาว จากนั้นก็ออกแรงดึงจนคนที่ยังหลับไม่รู้เรื่องลุกขึ้นมานั่ง  
  
"คยูฮยอน ตื่น"  
  
"..." ไม่มีเสียงตอบรับจากคนที่ท่านพูดด้วย คังอินหัวเราะเบาๆ เห็นหน้าหลับสนิท คอเอียงพับไปข้างหนึ่งแล้วนึกอยากจะถ่ายภาพเก็บไว้เป็นที่ระลึก เวลาคิดถึงหยิบขึ้นมาดูจะได้มีอะไรให้หัวเราะ  
  
"คยูฮยอน...ตื่นเถอะ..."  
  
อย่าคิดว่าคังอินจะปรานี เรียกคำแรกไม่รู้สึกตัว สิ่งที่ตามมาไม่ใช่เสียงเรียกเพียงอย่างเดียวอีกแล้ว มือใหญ่ปล่อยจากมือเรียวยาวแล้วผลักให้ร่างโปร่งบางลงไปนอนกระแทกกับที่นอนแรงๆ มีเสียงดังอึ้กตามมาพร้อมกับที่คยูฮยอนลืมตาขึ้น ครางอืออาไม่เป็นภาษา แล้วพลิกตัวหนี ดึงหมอนมากดทับศีรษะ ปิดกั้นตัวเองจากเสียงเรียก  
  
"คยูฮยอน พี่บอกให้ตื่นไง"  
  
"ม่ายอาว...ง่วง..." ประท้วงเสียงอู้อี้ยานคาง   
  
"สายแล้ว"  
  
"ม่ายอาว...จานอน..."  
  
"ตื่นเถอะน่า"  
  
"ม่ายอาว..."  
  
"..."  
  
"..."  
  
"ไม่ตื่นแน่นะ?"  
  
"แน่ซี่..."  
  
  
สมแล้วที่เป็นภารกิจระดับเจ็ดไม่มีใครกล้าแหยม นอกจากจะปลุกยากแล้วยังดื้อด้านระดับสิบเอ็ดด้วย  
  
คังอินกอดอก รอยยิ้มวาดบางๆที่มุมปาก คิดว่าดื้ออย่างนี้แล้วจะเอาชนะได้หรือ?  
  
ไม่มีทางเสียล่ะ!  
  
  
"งั้นพี่นอนด้วยคนนะ?"  
  
"อือ..."  
  
โจ คยูฮยอนตอบรับ แล้วก็เงียบไป คงหลับต่อแทบจะทันที  
  
คังอินก้าวขึ้นเตียง รอยยิ้มมุมปากยิ่งกดลึก แล้วร่างใหญ่โตก็ล้มตัวลงนอนทันที  
  
อ่า...  
  
ที่ว่านอน...ไม่ใช่บนฟูก...  
  
แต่เป็นบนหลังของคยูฮยอน และหนุนนอนบนหมอนที่คยูฮยอนใช้ปิดกั้นเสียง  
  
แหม...พอดีตัวเปี๊ยบเลย นอนกำลังสบายเชียว  
  
  
"อ๊ากกกกกกกกกกกกก!!!!!" ไม่ทันถึงสามวินาที คยูฮยอนก็ร้องลั่น น้ำหนักตัวของคังอินในเวบออฟฟิศเชียลนั้นระบุว่าหนักประมาณเจ็ดสิบกิโลกรัม แต่ความจริงแล้วต้องบวกเพิ่มเข้าไปอีกราวๆยี่สิบกิโล ร่างใหญ่โตเหมือนหมีที่นอนบนตัวคนเล็ก ไม่ต่างอะไรกับแผ่นหินขนาดยักษ์ทับบนตัวจนแทบบี้แบน "พี่ยองอุนนนนนนนนนน"  
  
คังอินหัวเราะก๊าก กดน้ำหนักลงบนตัวน้องอีกไม่มีความเมตตาเลยสักนิด สนุกสนานกับการนอนบนตัวคนที่กำลังดิ้นปั้ดๆใกล้ตายเพราะแบกน้ำหนักเกินพิกัด  
  
"จะตื่นได้หรือยัง?"  
  
"ตื่น ตื่น ตื่นแล้ว!" คยูฮยอนร้องลั่น ศักดิ์ศรีใดๆไม่มีหลงเหลืออีกแล้ว นาทีนี้คิดเพียงอย่างเดียวคือต้องเอาชีวิตรอดให้ได้เท่านั้น  
  
"ตื่นแน่นะ?" ไม่วายถามย้ำ  
  
"แน่สิ ลุกไปเถอะ ผมไม่ไหวแล้ว"  
  
"ตื่นจริงๆนา?" ถามย้ำอีกเป็นครั้งที่สาม ยิ้มกดลึกลงอีก สนุกสนานหรรษาอะไรอย่างนี้  
  
"พี่ยองอุนนนนนนนนนนนนนนนนนนนนนนนนนน" ร้องลั่น ดิ้นแรงกว่าเดิมจนแทบจะเหวี่ยงพี่ชายลงจากตัว คังอินหัวเราะเสียงดัง ยอมลุกจากตัวน้อง มองดูคนเล็กดีดตัวขึ้นนั่ง หัวหูยุ่งไปหมด หน้าแดงก่ำเพราะออกแรงแต่เช้า เห็นภาพนี้แล้วก็ยิ่งหัวเราะไม่หยุด  
  
"ใจร้าย..." คยูฮยอนหน้าคว่ำ หยิบหมอนได้ก็ปาใส่พี่ชายตัวโตทันที คังอินรับไว้แล้ววางลงบนเตียง ไถลตัวลงนอนเท้าศอกบนหมอน เสียงหัวเราะยังคงค้างอยู่ในลำคอ  
  
"แต่ก็ตื่นจนได้ใช่มั้ยล่ะ?" ยิ้มตาหยีแบบที่เป็นเอกลักษณ์ประจำตัว  
  
"ผมเกือบตาย..."  
  
"ไม่ตายหรอกน่า ใครจะฆ่าคนน่ารักได้ลงคอ...หือม์...?"  
  
หน้าคว่ำยิ่งหงิกงอ คยูฮยอนลุกขึ้นยืนบนฟูก แล้วก้าวพรวดลงจากเตียงข้ามคนตัวโตไป คว้าผ้าเช็ดตัวที่พาดไว้ แล้วหันมาชี้หน้าคาดโทษ  
  
"อย่าเผลอนะ ผมเอาคืนแน่"  
  
"มาเร็วๆล่ะ พี่ขี้เกียจรอ แล้วก็เอาคืนแรงๆก็ได้ จะตรงนี้..." ปลายนิ้วยกขึ้นแตะริมฝีปาก "ตรงนี้..." เลื่อนไปเคาะข้างแก้ม "หรือจะเหมาหมดเลยก็ได้ พี่ไม่หวงหรอก เต็มที่เลย"  
  
คยูฮยอนทำปากยื่น แล้วก็สะบัดหน้าเดินกระแทกส้นปึงปังออกไปจากห้อง มีเสียงเราะดังลั่นของคนตัวโตไล่หลังออกไป  
  
  
เห็นไหม...? ปลุกคยูฮยอนสนุกจะตาย  
  
  
  
  
**I - INBORN**  
  
อีทึกเคยสงสัย ไม่รู้ไอ้คู่นี้มันอะไรกันนักหนา ที่นั่งมีออกตั้งมากมาย แต่คยูฮยอนก็เลือกที่จะไปนั่งเบียดข้างคังอินทุกครั้ง (และถ้าหากว่าในห้องพักไม่มีที่นั่งพอ คยูฮยอนก็เลือกที่จะนั่งตักคังอินด้วยเหตุผลว่า มันกว้างนั่งสบายดี) และพอนั่งลงปุ๊บ ขาข้างหนึ่งของคังอินที่เบียดกับคยูฮยอนก็จะยกขึ้นพาดบนหน้าขาเจ้าน้องเล็ก หนักไม่ใช่น้อยล่ะ ทุกครั้งคยูฮยอนก็จะดึงออกมาแล้วพาดคืนบ้าง  
  
ทำกลับไปกลับมาอย่างนี้อยู่สองสามครั้งจึงหยุด ไม่ใช่ว่าคยูฮยอนยอมแพ้ แต่เป็นเพราะคังอินล็อกทั้งสองขาของน้องไว้ด้วยขาของเขาเอง บางทีก็แกล้งหนีบแรงๆให้เจ้าน้องเล็กร้องลั่น แน่ล่ะว่าต้องเจ็บ แต่หลังจากนั้นก็จะหัวเราะเอิ้กอ้ากชอบอกชอบใจ  
  
แล้วสักพักทั้งเสียงร้องและเสียงหัวเราะก็จะเงียบไป เมื่อคังอินเริ่มหยิบสคริปต์ขึ้นมาอ่าน ถ้าหากคยูฮยอนไม่วางคางเกยแขนล่ำๆของเจ้าหมีตัวโตนั่นของอ่านสคริปต์ด้วยคน ก็จะพิงศีรษะกับท่อนแขน เล่นเกมพีเอสพีของตัวเองไป  
  
อีทึกสงสัย ตั้งแต่เมื่อไรกันที่เขารู้สึกว่าการกระทำประหลาดๆของพี่น้องคู่นี้เป็นไปโดยธรรมชาติ เขาน่าจะรู้สึกรำคาญที่ทั้งสองคนนั่งเบียดกันแล้วผลัดกันแกล้งกันไปมา แล้วก็ร้องลั่นเอะอะหนวกหู  
  
อีทึกสงสัย...แล้วก็คิดว่าช่างมันเถอะ ถึงจะรำคาญเสียงหนวกหูบ้าง แต่ก็ยอมรับว่ามองแล้วสบายตาสบายใจดี  
  
  
  
  
**N - NEVER END**  
  
**MC: ใครที่ชอบรังแกคุณมากที่สุด  
  
คยูฮยอน: เขาเข้ากรมไปแล้วครับ**  
  
  
ใช่...เขาเข้ากรมไปแล้ว...  
  
หลังจากอัดรายการ Radio Star เสร็จ โจ คยูฮยอนโค้งขอบคุณทั้งเอ็มซีอาวุโสสามคนและทีมงานแล้วจึงเดินกลับห้องพัก ระหว่างทางเขาพบทีมงานอีกสองสามคน จึงโค้งตัวลงทักทายด้วยรอยยิ้ม แต่เมื่อพ้นจากพวกนั้นไปแล้ว รอยยิ้มก็ค่อยคลายลง  
  
หวนนึกถึงคำถามในรายการ ถ้าไม่ใช่เพราะเอ็มซีทั้งสามคนกล้าเปิดประเด็นถามถึงสมาชิกที่พักงานไปอย่างคังอินกับฮันเกิง ตอนที่ถูกถาม คยูฮยอนอาจจะตอบไปว่า...ไม่หรอก...ไม่มีใครแกล้งผมได้หรอก ถ้าตอบไปอย่างนี้พวกพี่ๆทุกคนที่นั่งอยู่ตรงนั้นด้วยคงหัวเราะกันลั่นถูกอกถูกใจ เพราะมันเป็นความจริงที่ไม่มีใครทำอะไรคยูฮยอนได้ ครั้งหนึ่งอีทึกเคยพูดด้วยซ้ำว่าคยูฮยอนเป็นน้องเล็กที่โหดร้ายที่สุด  
  
ก็คงยกเว้นเพียงคนคนนั้นเท่านั้น...  
  
มือเรียวตบลงที่กระเป๋าด้านหลังกางเกง ก่อนจะดึงเอาจดหมายฉบับหนึ่งซึ่งตีตราประทับจากสังกัดหนึ่งของกองทัพบนหน้าซอง จดหมายฉบับนี้เพิ่งจะมาถึงตอนเช้าวันนี้นี่เอง  
  
  
คังอินถูกส่งไปฝึกหนักที่นนซานนานถึงห้าสัปดาห์ ก่อนหน้านั้นพลทหารคิม ยองอุนเคยรับปากว่าจะติดต่อหาเขาทันทีที่ฝึกเสร็จ  
  
แต่รอแล้วรอเล่าก็ไม่มีสายเข้าจากกองที่คังอินสังกัดเสียที รอ...จนกระทั่งคยูฮยอนเริ่มถอดใจ  
  
  
ทว่า...วันนี้...ทันทีที่ผู้จัดการของพวกเขาส่งจะหมายให้ คยูฮยอนก็รู้สึก...แปลกๆ...เหมือนมีอะไรติดอยู่ในความรู้สึก  
  
และแล้วคำตอบของความรู้สึกที่ติดใจนั้นก็ปรากฏอยู่ในจดหมาย  
  
  
*'จดหมายคงไปถึงช้าสินะ แต่พี่ก็ยังอยากเขียนจดหมายหานายอยู่ดี   
  
การได้กดปากกาลงบนกระดาษ...ก็รู้สึกเหมือนกับว่าได้ถ่ายทอดความคิดถึงไปหานายจากความรู้สึกข้างใน'*  
  
  
คยูฮยอนยิ้ม...ยิ้มเหมือนทุกครั้งที่ถูกพี่ชายตัวโตแกล้งเล่นหยอกเย้า คนอื่นอ่านจดหมายคงได้เห็นแต่เพียงความคิดถึงที่คนเขียนต้องการสื่อถึง  
  
แต่คงมี โจ คยูฮยอนคนเดียวเท่านั้นที่รู้ว่าครั้งนี้คังอินก็ยังคงแกล้งเขา แกล้งให้รอนานขึ้นอีกนิด คังอินคงรู้...และแน่ใจ...ว่าระยะเวลาที่ทอดนานขึ้นด้วยความจงใจจะทำให้คยูฮยอนคิดถึงคนที่อยู่ในกองทัพได้มากกว่าเดิม  
  
มีเพียงคังอินและคยูฮยอนเท่านั้นที่รู้...